語序

喺語言學上，係指一種語文入面啲句法成份出現嘅次序，包括
一句句子入面，主語、動詞同賓語會以咩次序出現？
名詞短語入面啲修飾語嘅次序－例如一隻形容詞會擺喺佢形容緊嗰隻名詞嘅前定後？
副詞同狀語從句要以乜次序嚟排？
例如睇句子入面啲 SVO 嘅話，廣東話係一隻以 SVO 為主嘅語言，即係話喺一句典型嘅廣東話句子入面，主語會行先，跟住會係動詞，賓語就跟尾；好似我鍾意你呢句粵文句子噉，就係主語行先，然後到動詞，最後先至講賓語，而如果啲句法成份位置掉轉咗就會搞到句嘢嘅意思唔同咗。標準官話同英格蘭話都係 SVO 型嘅語言，而日本話就出名係行 SOV 嘅語言。

語序並唔係吓吓都定死咗嘅。有部份嘅語言喺語序上比較固定，例如廿一世紀初嘅英格蘭話就被指係比較冇彈性嘅 SVO 型語言，啲句子好少可有得跟 SVO 以外嘅語序；相比之下，廣東話就有啲彈性，可以用 SOV，而且講嘢嘅人好多時都會為咗強調做緊嘅動作，而講出 VOS 噉嘅句子，出現好似
食飯啦你。
－食飯啦你
噉嘅句子。篇文跟住嘅部份有講廣東話點樣可以用 SVO、SOV、VOS 同 OSV 等嘅多種句子語序。

語言類型學成日會比較唔同語言嘅語序，而語序嘅概念對啲人學語言嚟講亦相當有用。

背景概念

語言本質上就係一連串嘅聲，所以啲字詞梗會分先後。啲人講語序，通常係剖析緊一句句子入面主語、動詞同埋賓語要點排次序。

要界定咩係主語咩係賓語，一種簡單嘅諗法係基於「事件」嘅概念：無論一句句子講乜，句嘢都可以想像成係描述緊某啲事件；一件事件會涉及若干件物體，啲物體之間會有住某啲關係，最常見嘅係 S 對 O 做出某啲動作，或者 S 採取某啲行動。

「S 對 O 做出某啲動作」係一個基於語義嘅諗法。如果要純由句法嘅角度嚟諗嘅話，S 可以想像成係有「會係一隻唔及物動詞用嘅唯一 input」等嘅文法特性嘅物體。

喺廿一世紀初嘅語言學上，S V 同 O 呢三個概念「要點定義」都仲係有爭議性。

基本語序

啲人講親語序，好多時係講緊句子嘅 S-V-O 語序，即係講緊一句句子入面嘅主語、動詞同賓語要以咩次序出現。按呢條思路嘅話，語言可以有 6 種唔同嘅句子語序：
SVO 型：啲句子係主語行先、然後到動詞，而賓語就擺尾－「[我] [食緊] [飯]。」；
SOV 型：啲句子係主語行先、再到賓語，動詞就擺最尾－「[我] [飯] [食緊]。」；
VSO 型：「[食緊] [我] [飯]。」；
VOS 型：「[食緊] [飯] [我]。」；
OVS 型：「[飯] [食緊] [我]。」；
OSV 型：「[飯] [我] [食緊]。」；
亦都有啲語言有所謂嘅「自由語序」，即係話每隻詞喺句子入面「有乜作用」呢樣資訊唔係靠出現次序嚟表達嘅，所以有可能「飯食緊我」同「我食緊飯」都表示緊同一個意思。

以下有每款語序嘅例子，當中啲廣東話拼音全部係用粵拼寫嘅。

SVO 型

廣東話一般都畀人歸類做 SVO 型。事實係，包括客家話同普通話等在內嘅漢語，普遍都傾向 SVO 型。例句：

英格蘭話啲句子都係以 SVO 做基礎嘅：

羅曼語族包括法國話、意大利話、西班牙話、加泰隆尼亞話同葡萄牙話等。廿一世紀初嘅羅曼語言一般都傾向 SVO 型。法國話例句：

同廣東話有啲相似性、但唔同語系嘅越南話，都係興用 SVO 嘅：

SOV 型

有廿一世紀初嘅估計指，SOV 型查實常見過珠三角地區嘅人比較熟悉嘅 SVO 型。

有畀人歸類做阿爾泰語言嘅語言，都係偏向用 SOV 型嘅句子。當中日本話可以話係呢啲語言當中最出名嘅，日本話興用は呢隻主題標記嚟清楚邊隻字詞係 S 同埋用を呢隻助詞嚟嘜清楚邊隻字詞係 O，例句：

－表達緊「我食壽司。」噉嘅意思。

韓國話都係跟 SOV 嘅，個做法好類似：

－表達緊「我食泡菜。」噉嘅意思。

除咗日本話同韓國話之外，仲可最後值得一提嘅係，語言工作者指出，漢語雖然話一般都傾向 SVO，但佢哋好多時都可以將句子砌做 SOV 噉嘅樣。廣東話例句：

－當中呢隻字扮演咗類似主題標記噉嘅作用，嘜住邊隻字詞係處於 O 嘅位置。

其他型
SOV 同 SVO 以外嘅語言明顯少見啲。

VSO 型

VSO 型語言嘅一個出名例子有聖經希伯來文：聖經希伯來文係原版《舊約聖經》嘅書寫語言，廣泛噉畀猶太人視為宗教性質嘅語言。聖經希伯來文同現代嘅希伯來話有相當嘅差異，例如聖經希伯來文係跟 VSO 噉嘅句法嘅，唔似得現代希伯來話噉行 SVO 。有關聖經希伯來文例句，可以睇吓《創世記》第一句點講上帝創造天地－

撇除開頭嘅 嘅話

島嶼蓋爾特語言都係傾向 VSO 嘅。島嶼蓋爾特語言係指蓋爾特語族當中分佈喺英國嗰頭啲島嘅成員，包括咗蘇格蘭蓋爾話、愛爾蘭蓋爾話同埋威爾斯話等嘅幾隻語言。例如愛爾蘭蓋爾話係噉嚟講嘢嘅：

－句嘢意思相當於廣東話「阿 Seán 食麵包」噉嘅意思。

VOS 型

馬達加斯加嘅馬拉加什話被指係 VOS 型嘅語言。

值得一提嘅係，廣東話一樣出名嘅嘢係有陣時會用 VOS 句子：廣東話時不時會想強調做緊嗰樣動作，而喺呢種情況下就有機會會用 VOS，強調發生緊嗰樣動作：

O 行頭

語言好少可會 O 行先，O 行頭嘅語言仲少有過動詞行先嘅語言。

至於 OSV 型呢，廣東話被指有陣時會用，當中個 O 後面會掕住一隻字嚟做主題標記：

－呢句嘢意思上會等同 SVO 式嘅「差人拉咗個賊仔喇。」，當中提供咗「邊隻字係 O」呢項資訊，令聽嘅人得知「呢句嘢唔係跟 SVO 句法」。

自由語序

正如上面提到，廣東話响語序上有返咁上下彈性，有可能使用 SVO、SOV、VOS 同 OSV 等嘅多種語序。事實係，主流嘅語言都會喺語序上或多或少噉有啲彈性，或者會喺某啲特定情況下改變句子嘅語序，唔會話完全定死咗淨係准用一種語序。例如英格蘭話間唔中都會有唔係 SVO 嘅語序，好似係英格蘭話嘅疑問句噉：

－句嘢係問緊對方「你係咪讀語言學嘅？」

又可以睇吓涉及 Not only... but also... 嘅句子：

－句嘢講緊嘅意思，相當於「佢唔單只唔記得我生日，仲要唔道歉。」噉嘅廣東話句子。

運用變格

變格呢樣嘢可以幫一隻語言嘅語序變得更加自由。

有部份嘅語言喺句子基本語序上有極高彈性，去到「SVO 定 SOV 定 VOS 都得」嗰種程度，而且冇話有邊隻語序算係喺嗰隻語言入面零舍常見。呢啲語言就算係自由語序。要理解自由語序點解會行得通，可以首先思考變格呢個概念：變格包括名詞同形容詞為咗扮演特定文法功能而出現詞形變化；跟住再想像有隻空想語言，隻語言跟從噉嘅文法規則
一隻名詞喺句子入面出現先定後，唔會影響佢係 S 定 O；
做親 O 嘅名詞，後面要加；
做親 S 嘅名詞，唔使變樣，唔加；
噉即係以下三句嘢：
隻狗追住隻貓。
隻貓追住隻狗。
追住隻狗隻貓。
意思上會完全一樣，都係相當正常廿一世紀廣東話嘅「隻狗追住隻貓。」－因為表示咗隻貓係 O，隻語言唔使靠「啲字詞嘅次序」嚟表示邊隻字係 S 邊隻字係 O。

事實上，古英文、拉丁文、古希臘文、現代希臘話同梵文就有噉嘅情況，令到佢哋啲句子喺語序上自由過英格蘭話好多。

類型分佈

有語言學家攞咗好多隻語言嚟比較，想得知「邊啲句子語序比較常見」，從而有可能解答「人腦嗰啲處理資訊嘅方式，會唔會令到人類語言喺資訊次序上有某啲普遍嘅傾向」噉嘅問題。

廿一世紀初嘅研究指，6 大語序當中 SOV 型同 SVO 型明顯普遍啲。有語言學家喺 2013 年做咗份研究，由世界各地攞咗成 1,377 隻語言嚟做樣本，睇吓呢啲語言每隻屬邊種語序，得出以下噉嘅結果：

由上面個表已經睇得出兩點：
大多數語言語序上都唔算自由，會有某隻語序係「預設咗嘅」；
大多數語言係 S 行頭－最常見嗰兩隻語序係 SOV 同 SVO；
S 通常會喺 O 前面－O 行頭嘅語序係最少見嘅，而且 VSO 明顯常見過 VOS；

對於「點解會有噉嘅現象」，廿一世紀初嘅語言學界仲係眾說紛紜：有啲語言學家主張，現存嘅語言－由印歐語系至漢藏語系－絕大多數都係嚟自某隻「最終共同祖先語言」嘅，而主張呢種觀點嘅語言學家有提出，話隻「最終共同祖先語言」係 SOV 型或者 SVO 型嘅，所以由呢隻語言演變出嚟嘅眾世界語言就冚唪唥都有 SOV 同 SVO 嘅傾向，不過一般認為呢種觀點仲未有咩強力嘅證據支撐。

亦都有語言學家再諗得深入啲，指出某啲語序可能淨係局限喺某啲語系入面，而一隻真正反映「普世語言傾向」嘅語序，理應係會橫跨好多個唔同語系嘅。於是有語言學家喺 2016 年做咗份研究，睇咗成 5,252 隻語言，跨越成 366 個語系，得出以下噉嘅結果：

－呢啲數據表示，多數語系都係傾向 SOV 嘅，但有某啲成員數量多嘅語系零舍傾向 SVO 。

進階啲嘅語序分佈研究，仲會考慮「邊啲語序特性傾向一齊出現」，即係例如研究「行 SVO 嘅語言，有幾大機率會用 RelN語序？」同埋「同 SOV 語言比，用 SVO 嘅語言會唔會比較大機率用 NRel語序？」等嘅問題。

修飾語序

啲人研究親語序，通常都係講緊一隻語言啲句子入面嘅 S V O 要點排。不過原則上，「語序」仲可以係講一隻語言啲短語入面嘅字詞次序要點樣排。

形容詞：一隻形容詞要擺喺佢形容緊嗰隻名詞嘅前定後？
廣東話、標準官話、英格蘭話、德國話、日本話同韓國話... 等：形容詞正路會擺喺名詞前面。

法國話、西班牙話、加泰隆尼亞話、越南話同馬拉話... 等：形容詞會擺喺名詞後面。

決定詞：要掕喺隻名詞嘅前定後？
廣東話、英格蘭話、法國話同日本話... 等等：決定詞正路會擺喺名詞前面，當中廣東話文法上決定詞仲要加個量詞先得，即係「呢間屋」啱文法，但「呢屋」噉嘅短語就唔啱文法。

巴斯克話：會將決定詞掕喺隻名詞後面。

－Etxe 係巴斯克話入面屋噉解，而 -a、hau 同 bat 等就係掕喺隻名詞後面嘅決定詞。

除此之外，
數詞－表達相當於廣東話「兩間屋」嘅意思嗰陣，隻語言會講兩間屋定屋兩間？
介詞－表達相當於廣東話「去曾大屋」嘅意思嗰陣，隻語言會講去曾大屋定曾大屋去？
擁有詞－表達相當於廣東話「我間屋」嘅意思嗰陣，隻語言會講我間屋定屋我間？
關係子句－表達相當於廣東話「我買返嚟嗰本書」嘅意思嗰陣，隻語言會講我買返嚟嗰本書定書嗰本我買返嚟？
... 等嘅短語同句子組成部份，可以用同樣嘅道理想像。

詩歌：詩歌不溜都出嗮名唔使跟文法嚟作；用英格蘭話做例子嘅話，莎士比亞嘅作品就被指係成日唔跟 SVO 句法；據講呢點有助佢啲作品配合英格蘭話嘅重音特性，令啲字句聽落更加有節奏感。
句法同句法演變：後者顧名思義係指一隻語言演變途中句法出現變化嘅過程。
語言接觸：呢種機制被指能夠令一隻語言嘅語序隨住時間演變；有人指漢語之所以會有 RelN 呢種 SVO 語言少有嘅特性，係因為受到蒙古話同通古斯語系嘅影響。
詞性
詞性標注
倒裝
翻譯
比較語言學

文獻

Basic word order in English clearly illustrated with examples.
Song, J. J. (2018). Linguistic typology. Oxford University Press. Ch. 10 "Basic word order"－呢個章節可以算係對語序嘅入門介紹。
Typology 8 - Motivations I: Parsing (Hawkins 1994) (PDF). 7th Summer School of the German Linguistic Society. "Words and constituents are positioned relative to each other in a way that allows optimal recognition of a given syntactic structure and its immediate constituents, that is, word-order patterns in the world's languages are structured in such a way that the human parser can recognize the whole structure of a given syntactic structure with its immediate constituents as soon as possible." －呢個相對短嘅章節簡介咗 Hawkins (1994; 2004) 提出嘅認知語序理論。
Comrie, B. (1989). Language universals and linguistic typology: Syntax and morphology. University of Chicago press.
Dryer, M. S. (2007). Word order (PDF). Language typology and syntactic description, 1, 61-131.
Dryer, M. S. (2009). The branching direction theory of word order correlations revisited (PDF). Universals of language today, 185-207，呢篇文有討論到短語中心方向嘅諗頭。最基本上，呢套諗頭主張語言可以按「短語嘅中心，會擺短語最前定最後」噉嚟分類。英格蘭話被指係強烈嘅中心擺頭語言，而日本話就被指係強烈嘅中心擺尾語言。
Haugan, J. (2001).  Old Norse Word Order and Information Structure. Norwegian University of Science and Technology.
Hawkins, J. A. (2004). Efficiency and complexity in grammars. OUP Oxford.
Lau, E., & Matthews, S. (2018). A new type of relative clause in Cantonese (PDF). Zhongguo yuwen tongxun, 233-243，呢份研究講到廣東話啲關係子句入面嘅語序，指出關係子句嘅 S 係死物而 O 唔係死物嗰陣，會有倒裝嘅情況。
Leinonen, M. (1980). A close look at natural serialization. Nordic Journal of Linguistics, 3(2), 147-159，講到 "principle of natural serialization"，呢條個諗頭喺廿一世紀初一般都唔再畀語言學家當真，不過佢提出咗「可以將 V 同名詞當做運算數，而佢哋掕住嘅嘢可以當做 operator」噉嘅諗法。
Rijkhoff, J. (2015). "Word Order" (PDF). International Encyclopedia of the Social & Behavioral Sciences. p. 644-656，有用一句總括「點解多數語言都傾向 S 擺喺 O 前面："'Subject before Object' mirrors the fact that language users prefer to process GIVEN before NEW information, i.e. WHAT IS BEING TALKED ABOUT (Topic or Theme) before WHAT IS BEING SAID ABOUT IT (Focus or Rheme)."

攷

拎